**Република Србија**

**ОПШТИНСКА УПРАВА ВЛАДИЧИН ХАН**

Одељење за урбанизам, имовинско-правне,

комуналне и грађевинске послове

**Број: 350-37/2015-04**

**11.09.2015.године**

**ВЛАДИЧИН ХАН**

Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву JП Дирекција за грађевинско земљиште и путеве, Светосавска бр. 1, Владичин Хан, а на основу члана 53а. 54. 55. 56. и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014), Правилника о класификацији објеката („Сл. Гласник РС“, број 22/2015), Правилника о обједињној процедури („Сл. Гласник РС“, број 22/2015), Плана генералне регулације насеља Владичин Хан („Сл. гласник Пчињског округа број 25/2007) и Измена и допуна плана генералне регулације за насеље Владичин Хан („Сл. гласник Града Врања број 7/2014), издаје

**ЛОКАЦИЈСКЕ УСЛОВЕ**

за изградњу дела градскe саобраћајницe другог реда – ул. Ј. Ј. Змаја са попречним профилом по пресеку 12-12 (фаза I – коловоз) на кп.бр. **2865 КО Владичин Хан** и деловима катастарских парцела број **791/2, 792/2, 793/2, 793/1, 793/5, 792/1, 1034/12, 1034/9, 1034/5, 1034/4, 1034/11, 1034/19, 2910, 2621, 2887, 2891, 2585, 2605, 2882, 2604, 2590, 2871, 2880, 2591, 2866 и 2609 све КО Владичин Хан**, Општина Владичин Хан.

**Правила грађења**  се утврђују на основу Плана генералне регулације насеља Владичин Хан („Сл. гласник Пчињског округа број 25/2007) и Измена и допуна плана генералне регулације за насеље Владичин Хан („Сл. гласник Града Врања број 7/2014), по коме су предметне парцеле у зони 6 – Трач и насеље код цркве, ТНЦ 3 - породично становање са слободностојећим објектима на парцели, стамбени блокови ван градског центра дефинисани правилном матрицом саобраћајница и једним делом припадају градској саобраћајници другог реда са попречним профилом по пресеку 12-12 (ул. Јована Јовановића Змаја-Општина Владичин Хан).

Правила уређења и грађења која важе за изградњу предметног објекта, класификациони број 211201, категорије Г су:

* Ширина коловоза минимум 5,50 метара за двосмерни саобраћај,
* 3,50 метра (изузетно 3,0 метра) за једносмерни саобраћај, мимоилазнице на сваких 100 метара,
* Прилаз парцелама са коловоза градити од бетона мин. ширине 3,0 метра и радијуса од 5,0 метара са зацевљеном атмосферском канализацијом,
* Примењивати унутрашње радијусе кривина од најмање 5,0 метара, односно 7,0 метара тамо где се обезбеђује проточност саобраћаја због противпожарних услова,
* Планирати тротоар ширине мин 1,5 метара,

Коловозну конструкцију дефинисати сходно рангу саобраћајнице, меродавном оптерећењу и структури возила, у функцији садржаја попречног профила, подужних и попречних нагиба, као и начина одводњавања застора.

Одводњавање решавати гравитационим отицањем површинских вода (подужним и попречним падом) у систему затворене канализације.

Предложени подужни нагиби коловоза су од 0,00 до 7,0%, док је попречни нагиб коловоза од 2,50% у правцу и максимум 7,0% у кривини.

Ограде, дрвеће и засаде поред јавних путева подизати тако да не ометају прегледност јавног пута и не угрожавају безбедност одвијања саобраћаја.

Укрштање саобраћајница остварити у нивоу са семафорском или уређеном вертикалном и хоризонталном сигнализацијом.

Приликом извођења радова придржавати се важних техничких и ЈУС прописа за ову врсту радова.

Ради сигурности возача и пешака за време извођења радова градилиште мора бити прописно обележено.

Приоритетне активности је потребно усмерити на ревитализацију и реконструкцију постојеће мреже саобраћајница, по питању обнове или изградње савременог коловоза, решавање одводњавања, обнову сигнализације и сл.

Развој уличне мреже се заснива на принципима завршетка започетих праваца, интегрисања уличне мреже, тј. смањења броја „слепих“ улица, обезбеђивања одговарајућих попречних профила и формирања нове мреже у стамбеним и привредним зонама. Неопходна израда пројеката препарцелације ради формирања засебних парцела намањених саобраћајницама у складу са важећим планом.

*Извод (графички прилог) из Плана генералне регулације насеља Владичин Хан („Сл. гласник Пчињског округа број 25/2007) и Измена и допуна плана генералне регулације за насеље Владичин Хан („Сл. гласник Града Врања број 7/2014):*

  

 *Планирана намена Саобраћај*

**Услови за пројектовање и прикључење од имаоца јавних овлашћења:**

* ЈКП „Водовод“ Владичин Хан број 3129 од 18.08.2015.године,
* Телеком Србија - Филијала Врање, издати технички услови број 7151-270057/3 од 29.07.2015.године,
* „Југоисток“ ДОО Електродистрибуција Врање – Сектор за енергетику и инвестиције, служба за инвестиције и основна средства Врање, број 45414/2 од 18.08.2015.године.
* Услови ЈП Дирекција за грађевинско земљиште и путеве Владичин Хан, бр. 676 од 23.07.2015.године;

Сви напред побројани услови саставни су део локацијских услова и морају бити испоштовани по сваком наводу приликом пројектовања и извођења радова. За све настале штете због непоштовања неког од издатих услова од стране јавних предузећа, трошкове сноси инвеститор.

**ПОСЕБНИ УСЛОВИ:**

Инвеститор је дужан да приликом извођења радова не оштети суседне објекте, а ако дође до оштећења да евентуалну штету надокнади.

Инвеститор је у обавези да изради техничку документацију-пројекат за грађевинску дозволу у складу са Законом о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014) и Правилником којим се уређује садржина техничке документације.

Пре издавања грађевинске дозволе неопходно је извршити пренамену земљишта уколико је то потребно и доставити доказе о регулисању правно-имовинских односа.

Инвеститор је у обавези да прибави техничку документацију и да се посебним писменим захтевом обрати овом одељењу у циљу издавања грађевинске дозволе у складу са чланом 135. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014).

Локацијски услови важе **12 месеци** од дана издавања или до истека важења грађевинске дозволе издате у складу са тим условима, за катастарску парцелу/е за коју је поднет захтев.

Подносилац захтева може поднети захтев за измену једног или више услова за пројектовање, односно прикључење објекта на инфраструктурну мрежу у ком случају се врши измена локацијских услова.

**О б р а з л о ж е њ е**

JП Дирекција за грађевинско земљиште и путеве, Светосавска бр. 1, Владичин Хан, поднела је захтев овом органу, под бројем 350-37/2015-04 за издавање локацијских услова за изградњу градскe саобраћајницe другог реда – ул. Ј. Ј. Змаја са попречним профилом по пресеку 12-12 (фаза I – коловоз) на кп.бр. **2865 КО Владичин Хан** и деловима катастарских парцела број **791/2, 792/2, 793/2, 793/1, 793/5, 792/1, 1034/12, 1034/9, 1034/5, 1034/4, 1034/11, 1034/19, 2910, 2621, 2887, 2891, 2585, 2605, 2882, 2604, 2590, 2871, 2880, 2591, 2866 и 2609 све КО Владичин Хан**, Општина Владичин Хан, а на основу члана 53а. 54. 55. 56. и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014).

Уз захтев за издавање локацијских услова је приложено идејно решење дела планираног инфраструктурног објекта - саобраћајницe другог реда израђено од стране „TIM-INŽINJERING“, ул. II Јужнобанатски НОП одред бр. 20, Сурдулица, под бр. 03-04/2015.

У оквиру обједињене процедуре надлежни орган је по службеној дужности прибавио горе наведене услове за пројектовање и прикључење од стране имаоца јавних овлашћења, копију плана издату од Службе за катастар непокретности бр. 953-1/2014-106 и извештај исте службе под бр. 952-3/2011-08 да за територију Општине Владичин Хан није формиран катастар подземних водова и инсталација.

Одељење за урбанизам, имовинско-правне, комуналне и грађевинске послове Општинске управе Општине Владичин Хан, је ценило приложене доказе, па је на основу члана 53а. 54. 55. 56. и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014), Правилника о класификацији објеката („Сл. Гласник РС“, број 22/2015), Правилника о обједињној процедури („Сл. Гласник РС“, број 22/2015), Плана генералне регулације насеља Владичин Хан („Сл. гласник Пчињског округа број 25/2007) и Измена и допуна плана генералне регулације за насеље Владичин Хан („Сл. гласник Града Врања број 7/2014) одлучено као у диспозитиву локацијских услова.

**УПУТСТВО О ПРАВНОМ СРЕДСТВУ:** На издате локацијске услове се може поднети приговор надлежном општинском већу, у року од три дана од дана достављања локацијских услова.

**САМОСТАЛНИ СТРУЧНИ САРАДНИК РУКОВОДИЛАЦ ОДЕЉЕЊА**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Милош Јовановић, д.и.a Љиљана Мујагић, дипл.пр.планер**